text: এ এফ এম নুরুল হক হাওলাদার (১০ জানুয়ারি ১৯৩৫–৩১ মে ১৯৭৩) বাংলাদেশের শরীয়তপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১৭ আসনের সংসদ সদস্য ছিলেন।
  
  প্রাথমিক জীবন 
  এ এফ এম নুরুল হক হাওলাদার ১০ জানুয়ারি ১৯৩৫ সালে শরীয়তপুরের নড়িয়ায় ডিঙ্গামানিকের সালধ গ্রামে জন্মগ্রহণ করেন। তার পিতা মুন্সী জানে আলম হাওলাদার ইউনিয়ন বোর্ডের চেয়ারম্যান ও তৎকালীন বৃটিশ সরকারের জেলা জুড়ি বোর্ডের সদস্য ছিলেন।
  
  সালধ প্রাথমিক বিদ্যালয়ে শিক্ষা জীবন শুরু করে পন্ডিতসার উচ্চ বিদ্যালয় থেকে প্রবেশিকা পরীক্ষায় উত্তীর্ণ হয়ে চাঁদপুর সরকারি কলেজে উচ্চ মাধ্যমিক পাশ করে কুমিল্লা ভিক্টোরিয়া সরকারি কলেজ থেকে বিএ ডিগ্রী লাভ করেন। এর পর ১৯৬৪ সালে ঢাকা বিশ্ববিদ্যালয় থেকে ইসলামের ইতিহাস ও সংস্কৃতি বিষয়ে ও ১৯৬৫ সালে বাংলা সাহিত্যেও এমএ ও পরবর্তীতে এলএলবি ডিগ্রী অর্জন করেন।
  
  রাজনৈতিক জীবন 
  এ এফ এম নুরুল হক হাওলাদার ১৯৫২ সালে রাষ্ট্রভাষা আন্দোলন ও ১৯৬৯ সালের গণআন্দলনে সক্রিয় অংশগ্রহণ করেন। ১৯৬৩ সালে ঢাকা বিশ্ববিদ্যালয়ের ইসলামের ইতিহাস বিভাগের সেমিনারে তিনি সাধারণ সম্পাদক নির্বাচিত হন। ১৯৭১ সালে তিনি মুক্তিযুদ্ধের সংগঠক ও ২নং সেক্টরে সক্রিয়ভাবে যুদ্ধে অংশগ্রহণ করেন। ডিঙ্গামানিক ইউনিয়ন আওয়ামী লীগের সভাপতি ও নড়িয়া থানা আওয়ামী লীগের সহসভাপতি ছিলেন তিনি।
  
  ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১৭ আসন থেকে সংসদ সদস্য নির্বাচিত হন।
  
  মৃত্যু 
  এ এফ এম নুরুল হক হাওলাদার ৩১ মে ১৯৭৩ সালে শরীয়তপুরের নড়িয়ার নিজ বাড়ির বৈঠকখানায় আঁততায়ীর গুলিতে মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯৩৫-এ জন্ম
  বিষয়শ্রেণী:১৯৭৩-এ মৃত্যু
  বিষয়শ্রেণী:শরীয়তপুর জেলার রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:চাঁদপুর সরকারি কলেজের প্রাক্তন শিক্ষার্থী ও শিক্ষক
  বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:প্রথম জাতীয় সংসদ সদস্য
title: এ এফ এম নুরুল হক হাওলাদার